./data/phi0474/phi021/phi0474.phi021.perseus-lat2.xml
M. Tullius Cicero
qua manu? qua disturbaras  qua voce? qua incendi iusseras  qua lege? quam ne in illa quidem impunitate tua scripseras  quo pulvinari? quod stupraras  quo simulacro? quod ereptum ex meretricis sepulcro in imperatoris monumento conlocaras  quid habet mea domus religiosi nisi quod impuri et sacrilegi parietem tangit? itaque ne quis meorum imprudens introspicere tuam domum possit ac te sacra illa tua facientem videre, tollam altius tectum, non ut ego te despiciam, sed tu ne aspicias urbem eam quam delere voluisti